
ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΤΕΤΑΡΤΟ 


Αρ. Φύλλου 837 


30 Σεπτεμβρίου 2002 


ΠΕ ΡΙΕΧΟΜΕ ΝΑ 

ΑΠΟΦΑΣΕΙΣ 

Καθορισμός ορίων αιγιαλού - παραλίας οτη θέση "Μπι- 
τσικόλακα" Δ.Δ. Χρόνων, Δήμου Αίπειας, Ν. Μεσ¬ 


σηνίας . 1 

Άρση κήρυξης έκτασης ως αναδασωτέας στη θέση 
«Μαστρομίχα» τέως κοινότητας Γερακίου Νομού 
Λακωνίας. 2 


ΑΠΟΦΑΣΕΙ Σ 

Αριθ. 1062251/6076/Β0010 (1) 

Καθορισμός ορίων αιγιαλού - παραλίας στη θέση "Μπι- 
τσικόλακα" Δ.Δ. Χρόνων, Δήμου Αίπειας, Ν. Μεσση¬ 
νίας. 

Ο ΥΦΥΠΟΥΡΓΟΣ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις της παρ. 2 του άρθρου 34 του Ν. 2971/ 
2001 (ΦΕΚ285/τ.Α719.12.2001) "περί αιγιαλού, παραλίας 
και άλλες διατάξεις", σύμφωνα με τις οποίες οι εκκρεμείς 
υποθέσεις, που αφορούν τον καθορισμό αιγιαλού και πα¬ 
ραλίας εξακολουθούν να διέπονται από τις ισχύουσες μέ¬ 
χρι την έναρξη ισχύος του νόμου αυτού διατάξεις. 

2. Τις διατάξεις των άρθρων 1 μέχρι και 7 του Α.Ν. 2344/ 
1940 "περί αιγιαλού και παραλίας", όπως τροποποιήθηκε 
και συμπληρώθηκε με τις διατάξεις του άρθρου 13του Ν. 
1078/1980 και του άρθρου 23 του Ν. 1337/1983. 

3. Τις διατάξειςτου Ν. 3200/55 "περί διοικητικής αποκέ¬ 
ντρωσης όπως αυτές τροποποιήθηκαν και ισχύουν σήμε¬ 
ρα μετά Ν.Δ. 532/70, Β.Δ. 704/70, Β.Δ. 705/70, Β.Δ. 192/ 
72, Π.Δ. 71/84, Π.Δ. 347/86, Ν. 2026/92 και Π.Δ. 97/93. 

4. Τις διατάξεις του Ν.Δ. 439/70 "περί συμπληρώσεως 
των διατάξεων περί αιγιαλού". 

5. Τις διατάξεις του άρθρου 20 Ν. 719/77 "περίτου τρό¬ 
που σύνταξης τυπογραφικών και υψομετρικών διαγραμ¬ 
μάτων από ιδιώτες μηχανικούς κλπ.". 

6. Τις διατάξεις του άρθρου 100 του Π.Δ. 284/88 "περί 
συγκροτήσεως μεταξύ άλλων και της επιτροπής καθορι¬ 
σμού ορίων αιγιαλού - παραλίας και θέσεων αμμοληψίας". 


7. Την υπ’ αριθμ. 1078204/927/0006Α/6.8.92 κοινή Υ¬ 
πουργική Απόφαση των Υπουργών Προεδρίας και Οικο¬ 
νομικών, με την οποία διατηρείται σε ισχύ η Επιτροπή κα¬ 
θορισμού ορίων αιγιαλού - παραλίας και θέσεων αμμολη¬ 
ψίας. 

8. Τις διατάξειςτου άρθρου 19 παράγρ. 5 Ν. 2344/95, 
του άρθρου 52 παρ. 6 Ν. 2218/94, του άρθρου 4 παρ. 7του 
Ν. 2240/94, δυνάμει των οποίων αρμοδιότητες του Υ¬ 
πουργείου Οικονομικών που είχαν μεταβιβασθεί στους 
Νομάρχες, ανήκουν στον Περ/κό Δ/ντή, σε συνδυασμό με 
αυτές του άρθρου Μπαρ. 2 του Ν. 2399/96 με τις οποίες 
προβλέπεται η κατάργηση των θέσεων των Περ/κών 
Δ/ντών, οι αρμοδιότητες πλέον του οποίου περιήλθαν στο 
Γενικό Γραμματέα της Περιφέρειας και ασκούνται από 
τον Αναπληρωτή Περ/κό Δ/ντή. 

9. Τις διατάξεις του τέταρτου εδαφίου της παρ. 2 του 
άρθρου 1 και της παρ. 6 του ίδιου άρθρου του Ν. 2503/97 
"Διοίκηση, οργάνωση, στελέχωση της Περιφέρειας, ρύθ¬ 
μιση θεμάτων για την τοπική αυτοδιοίκηση και άλλες δια¬ 
τάξεις" (ΦΕΚ107/Α), σύμφωνα με τις οποίες οι Περιφερει¬ 
ακές Υπηρεσίες του Υπουργείου Οικονομικών, που συ¬ 
γκροτούσαν την Περιφερειακή Διοίκηση του Νομού ή 
Νομαρχίας, δεν υπήχθησαν στην ενιαία οργανική μονάδα 
της Περιφέρειας, ούτε καταργήθηκαν, αλλά αποτελούν 
από 1.9.97, Υπηρεσίες του Υπουργείου Οικονομικών. 

10. Το υπ’ αριθμ. 28979/31.10.1997 έγγραφο της Δ/νσης 
Διοίκησης του Υπουργείου Εσωτερικών, Δημ. Διοίκησης 
και Αποκέντρωσης, σύμφωνα με το οποίο οι αρμοδιότη¬ 
τες του Γενικού Γραμματέατης Περιφέρειας σε θέματα Υ¬ 
πηρεσιών του Υπ. Οικονομικών μεταφέρονται από 1.9.97 
στον Υπουργό Οικονομικών. 

11. Την υπ’αριθ. 1100383/1330/Α0006/31.10.2001 (ΦΕΚ 
1485/τ.Β731.10.2001) κοινή απόφαση του Πρωθυπουρ¬ 
γού και Υπουργού Οικονομικών "περί ανάθεσης αρμοδιο¬ 
τήτων του Υπουργού Οικονομικών στους Υφυπουργούς". 

12. Την αριθ. 1115093/1378/Α0006/17.12.2001 (ΦΕΚ 
1720/τ.Β721.12.2001) απόφαση του Υφυπουργού Οικο¬ 
νομικών "περί μεταβίβασης αρμοδιοτήτων του Υφυπουρ¬ 
γού Οικονομικών στους Γενικό Γ ραμματέα. Γενικούς Δι¬ 
ευθυντές κ.λπ. του Υπουργείου Οικονομικών". 

13. Την από 1.8.2001 Έκθεση της κατά το άρθρο 100 
Π.Δ. 284/88 αρμόδιας Επιτροπής καθορισμού ορίων αι- 
γιαλού και παραλίας, για τον επανακαθορισμό των ορίων 
αιγιαλού-παραλίας στη θέση "Μπιτσικόλακας", Δ.Δ. Χρό¬ 
νων, Δήμου Αίπειας, Ν. Μεσσηνίας. 

14. Το από Φεβρουάριο 2001, Τοπογραφικό Διάγραμ¬ 
μα, με κλίμακα 1:500, σε 1 πινακίδα, που συντάχθηκε από 
τσν Ιωάννη Μπεσσή Πολιτικό Μηχανικό, ελέγχθηκε για 
την ακρίβεια της αποτύπωσης στις 30.5.2001 από την Χρι¬ 
στίνα Λυκουργιά-Κουρή Τοπογράφο Μηχανικό της ΤΥΔΚ 
Μεσσηνίας και θεωρήθηκε στις 31.5.2001 από τον Προϊ¬ 
στάμενο της ΤΥΔΚ Ν. Μεσσηνίας, όπως ορίζουν οι διατά¬ 
ξεις του άρθρου 20 του Ν. 719/77. 

15. Το μεαριθ. πρωτ. Φ.544.5/792/01/ΣΧ1299/22.10.2001 
έγγραφο του Γ.Ε.Ν. με το οποίο συμφωνεί με τα καθορι- 
σθέντα από την Επιτροπή όρια, αποφασίζουμε: 

Επικυρώνουμε την από 1.8.2001 έκθεση της κατά το άρ¬ 
θρο 100 Π.Δ. 284/88 αρμόδιας Επιτροπής καθορισμού ο¬ 
ρίων αιγιαλού & παραλίας, για τον καθορισμό ορίων αι- 
γιαλού - παραλίας στη θέση "Μπιτσικόλακα", Δ.Δ. Χρό¬ 
νων, Δήμου Αίπειας, Ν. Μεσσηνίας. Καθώς επίσης το, από 
Φεβρουάριο 2001, τοπογραφικό διάγραμμα, με κλίμακα 
1:500, σε 1 πινακίδα, που συντάχθηκε από τον Ιωάννη 
Μπεσσή Πολιτικό Μηχανικό, ελέγχθηκε για την ακρίβεια 
της αποτύπωσης στις 30.5.2001 από την Χριστίνα Λυ- 
κουργιά - Κσυρή Τοπογράφο Μηχανικό της ΤΥΔΚ Μεσση¬ 
νίας και θεωρήθηκε στις 31.5.2001 από τον Προϊστάμενο 
της ΤΥΔΚ Ν. Μεσσηνίας, όπως ορίζουν οι διατάξεις του 
άρθρου 20 του Ν. 719/77. 

Στο τοπογραφικό αυτό διάγραμμα καθορίσθηκε από 
την αρμόδια Επιτροπή όπως πιο πάνω αναφέρεται: 

α) Η οριογραμμή του αιγιαλού με κόκκινη συνεχή πολυ¬ 
γωνική γραμμή με στοιχεία Α1, Α2, Α3.Α16, 

Α17,Α18. 

β) Η οριογραμμή της παραλίας με κίτρινη συνεχή πολυ¬ 
γωνική γραμμή με στοιχεία Π1,Π2,Π3.Π16, 

Π17,Π18. 

Καθορίζεται ζώνη παραλίας 10 μέτρων επειδή δεν εξυ¬ 
πηρετούνται οι σκοποί της παρ. 1 του άρθρου 7 του Α.Ν. 
2344/40. 

Αποφαίνεται ότι δεν υπάρχει παλαιός αιγιαλός. 

Η απόφαση αυτή μαζί με την Έκθεση της Επιτροπής και 
το τοπογραφικό διάγραμμα να δημοσιευθούν στην Εφη¬ 
μερίδα της Κυβερνήσεως. 

Αθήνα, 4 Σεπτεμβρίου 2002 

Με εντολή Υφυπουργού 
Ο Γενικός Διευθυντής 
Δημ. Περιουσίας και Εθνικών Κληρ/των 
ΣΠΥΡΟΣ1. ΣΤΑΘΗΣ 


ΕΚΘΕΣΗ ΕΠΙΤΡΟΠΗΣ 

ΚΑΘΟΡΙΣΜΟΥ ΟΡΙΩΝ ΑΙΓΙΑΛΟΥ ΚΑΙ ΠΑΡΑΛΙΑΣ 
στη θέση «Μπιτσικόλακα», στο Δ.Δ. Χράνων, 
του Δήμου Αίπειας Ν. Μεσσηνίας, 
προ ιδιοκτησίας Δήμητρας Μπίντζα 

Η κάτωθι υπογεγραμμένη επιτροπή, αρμοδία για τον δι¬ 
οικητικό καθορισμό ορίων αιγιαλού και παραλίας,αποτε- 
λούμενη από τους: 

1. Δρίλλια Χρίστο, Φοροτεχνικό ΠΕ, αναπληρωτή του 
Προϊσταμένου της Κτηματικής Υπηρεσίας Ν. Μεσσηνίας, 
επειδή κωλύεται ο Προϊστάμενος. 


2. Βλάχο Γεώργιο, Τοπογράφο Μηχανικό, υπάλληλο 
της Κτηματικής Υπηρεσίας Ν. Μεσσηνίας. 

3. Ξυνό Νικόλαο, Πλωτάρχη Λ.Σ., Λιμενοσταθμάρχη Κο¬ 
ρώνης. 

Μετέβη σήμερα, 1 Αυγούστου 2001, ημέρα Τετάρτη, 
στη θέση «Μπιτσικόλακα» του Δ.Δ. Χράνων του Δήμου Αί- 
πειας, προς διενέργεια αυτοψίας με σκοπό τον καθορι¬ 
σμό των ορίων αιγιαλού και παραλίας στην περιοχή. 

Αφού έλαβε υπόψη. 

α) Τις διατάξεις του Α.Ν. 2344/1940 περί αιγιαλού και 
παραλίας. 

β) Τις διατάξεις του άρθρου 23 του Ν. 1337/1983. 

γ) Τις διατάξεις του άρθρου 13του Ν. 1078/1980. 

δ) Το άρθρο 100 του Π.Δ. 284/1988. 

ε) Το από 6 Φεβρουαρίου 2001 τοπογραφικό διάγραμ¬ 
μα, το οποίο συνέταξε ο Πολιτικός Μηχανικός Ιωάννης 
Μπεσσής, ήλεγξε η Τοπογράφος Μηχανικός της Τ.Υ.Δ.Κ. 
Νομού Μεσσηνίας Χριστίνα Λυκουργιά - Κουρή την 
30.5.2001 και θεώρησε ο Προϊστάμενος της Τ.Υ.Δ.Κ. Νο¬ 
μού Μεσσηνίας, κατά την 31.5.2001, αποτελείται από μία 
(1) πινακίδα, είναι δε κλίμακας 1:500. 

στ) Την περί αιγιαλού και παραλίας δικαστική και διοι¬ 
κητική νομολογία, καθ’ ην έκταση είναι γνωστές στην επι¬ 
τροπή. 

ζ) Την εκ της αυτοψίας σχηματισθείσα αντίληψη περί 
του εύρους του διαβρεχομένου χερσαίου χώρου, κατάτις 
μέγιστες πλην συνήθεις αναβάσεις των κυματισμών. 

η) Τη μορφολογία της περιοχής, ως επίσης και την κα¬ 
τάσταση της ακτής, η οποία είναι κατά τμήμα αυτής από¬ 
κρημνη με επ’ αυτής αυτοφυή βλάστηση, κατ’ άλλο δε 
τμήμα αμμώδης. 

θ) Το εύρος, της προ της υπό οριοχάραξη ακτής, ανοι¬ 
κτής θαλάσσης. 

ι) Το γεγονός ότι, η υφισταμένη ανάντη της διαπιστω- 
θείσης οριογραμμής αιγιαλού πραγματική κατάσταση, 
δεν εξυπηρετεί επαρκώς τους σκοπούς του άρθρου 7 
παρ. 1 του Α.Ν. 2344/1940, αποφασίζει: 

1 ον. Τον επί του διαγράμματος καθορισμό της γραμμής 
του αιγιαλού, σύμφωνα με τις επί του εδάφους διαπιστώ¬ 
σεις της, με κόκκινη πολυγωνική γραμμή Α1, Α2, Α3, Α4, 
Α5, Α6, Α7, Α8, Α9, Α10, Α11, Α12, Α13, Α14, Α15, Α16, Α17 
και Α18 δέκα οκτώ (18) συνολικώς σημείων. 

2ον. Την δημιουργία ζώνης παραλίας, ανάντη της γραμ¬ 
μής αιγιαλού και σε συνέχεια αυτής, καθοριζόμενη με κί¬ 
τρινη πολυγωνική γραμμή Π1, Π2, Π3, Π4, Π5, Π6, Π7, Π8, 
Π9, ΠΙΟ, Π11, Π12, Π13, Π14, Π15, Π16, Π17καιΠ18δέ- 
κα οκτώ (18) συνολικώς σημείων, εις τρόπον ώστε, να δη- 
μιουργείται καθ’ όλο το μήκος της υπό καθορισμόν ακτής, 
ενιαίο εύρος ζώνης παραλίας δέκα (10) μέτρων. 

3ον. Δεν διαπιστώθηκε η ύπαρξη παλαιού αιγιαλού, 
σύμφωνα με τις προβλέψεις του άρθρου 2 παρ. 3 του Α. Ν. 
2344/1940, και της υπ’ αριθμόν 207/1994 Γνωμοδότησης 
του Ν.Σ.Κ. 

Η Επιτροπή 

1. ΧΡΙΣΤΟΣ ΔΡΙΛΛΙΑΣ 

2. ΓΕΩΡΓΙΟΣ ΒΛΑΧΟΣ 

3. ΝΙΚΟΛΑΟΣ ΞΥΝΟΣ 

Αριθ. 100 (2) 

Άρση κήρυξης έκτασης ως αναδασωτέας στη θέση «Μα- 
στρομίχα» τέως κοινότητας Γερακίου Νομού Λακω¬ 
νίας. 

Ο ΓΕΝΙΚΟΣ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΠΕΛΟΠΟΝΝΗΣΟΥ 

Έχοντας υπόψη: 

1. Τις διατάξεις των άρθρων 38 παρ. 1,41 παρ. 1 και 44 
παρ. 3 του Ν. 998/79 «Περί προστασίας των δασών και 
δασικών εν γένει εκτάσεων της χώρας». 

2. Τις διατάξεις του Ν. 2503/97 «Διοίκηση, οργάνωση, 
στελέχωση της Περιφέρειας, ρύθμιση θεμάτων για την 
τοπική αυτοδιοίκηση και άλλες διατάξεις». 

3. Τις γενικές αρχές περί ανακλήσεως διοικητικών πρά¬ 
ξεων. 

4. Την απόφαση του Υφ/γού Γεωργίας αριθμ. 86004/ 
1637/4.6.87 με την οποία έγινε αποδεκτή η γνωμοδότηση 
υπ’ αριθμ. 417/87 της Συνέλευσης των προϊσταμένων των 
Νομικών Λ/νσεων σχετικά με την άρση κήρυξης εκτάσεων 
ως αναδασωτέων. 

5. Την απόφαση του Γεν. Γραμματέα Περιφέρειας Πε- 
λοποννήσου αριθμ. 5872/29.8.97 «Τοποθέτηση Προϊστα¬ 
μένων Ζννσεων Υπηρεσιών Περιφέρειας Πελοποννήσου 
και εξουσιοδότηση υπογραφής». 

6. Την απόφαση του Νομάρχη Λακωνίας αριθμ. 189/ 
16.2.1993 «Κήρυξη αναδασωτέας έκτασης» 0,9 στρεμμά¬ 
των στη θέση «Μαστρομίχα» τέως κοινότητα Γερακίου 
Νομού Λακωνίας, 

7. Την αναφορά του Δασαρχείου Σπάρτης αριθμ. 
117/22.1.2002 από την οποία προκύπτει ότι έχει αποκατα¬ 
σταθεί η προτέρα υπάρχουσα δασική βλάστηση στην υ¬ 


πόψη δημόσια δασική έκταση των 0,9 στρεμμάτων και 
προτείνεται η άρση του χαρακτηρισμού της ως αναδα¬ 
σωτέας που έγινε με την απόφαση του Νομάρχη Λακω¬ 
νίας αριθμ. 189/16.2.1993 «Κήρυξη αναδασωτέας έκτα¬ 
σης». 

8. Το γεγονός ότι η προϋπάρχουσα δασική βλάστηση α¬ 
ποκαταστάθηκε φυσιολογικά σε όλη την έκταση των 0,9 
στρεμμάτων που έχει κηρυχθεί αναδασωτέα με την από¬ 
φαση του Νομάρχη Λακωνίας αριθμ. 180/16.2.1993. 

9. Το γεγονός ότι έχει επιτευχθεί ο σκοπός της κήρυξης 
της υπόψη έκτασης ως αναδασωτέας και είναι ανάγκη να 
γίνει άρση του Νομάρχη Λακωνίας αριθμ. 180/16.2.1993 
όσον αφορά την έκταση των 0,9 στρεμμάτων για να προ¬ 
χωρήσει η διαδικασία παραχώρησης δημόσιας δασικής 
έκτασης, αποφασίζουμε: 

α) Αίρουμε την κήρυξη ως αναδασωτέας της έκτασης 
των 0,9 στρεμμάτων στη θέση «Μαστρομίχα» δημ. διαμε¬ 
ρίσματος Γερακίου Δήμου Γερονθρών Νομού Λακωνίας 
που έγινε με την απόφαση του Νομάρχη Λακωνίας αριθμ. 
180/16.2.1993 όπως αυτή ορίζεται στο από 11.6.1992 το- 
πογραφικό διάγραμμα κλίμακας 1:500 που συνέταξε η 
δασολόγος Παναγιώτα Σημάδη και θεώρησε ο Δασάρχης 
Σπάρτης την αυθημερόν με στοιχεία ΑΒΓΔΑ και αποτελεί 
αναπόσπαστο μέρος της παρούσης. 

β) Από τις διατάξεις της απόφασης αυτής δεν προκα- 
λείται δαπάνη σε βάρος του Κρατικού Προϋπολογισμού. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Σπάρτη, 1 Μαρτίου 2002 

Με εντολή Γενικού Γραμματέα Περιφέρειας 
Ο Διευθυντής Δασών Ν. Λακωνίας 
ΓΡΗΓΟΡΙΟΣ ΠΑΠΑΪΩΑΝΝΟΥ 




7216 


ΕΦΗΜΕΡΙΣΤΗΣ ΚΥΒΕΡΝΗΣΕΩΣ (ΤΕΥΧΟΣ ΤΕΤΑΡΤΟ) 




Ί/Ιέ>\ν<}'η, 


^.0 



'ϊ.ιηο^ (/ /έ 

V) 6ν«ίβΰ:ίαίΛ'^ 



' Γ Ιί) ί ;\ 

δλςολογος 


(ΒΑβτας Γ»αννοκόκοολβ| 
&αααΧ*γο{ Μ« Ρ Λ' 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 








